CELEX: 31995R0637
Language: da
Date: 1995-03-24 00:00:00
Title: Kommissionens forordning (EF) nr. 637/95 af 24. marts 1995 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion

Avis juridique important

|

31995R0637

Kommissionens forordning (EF) nr. 637/95 af 24. marts 1995 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion  

EF-Tidende nr. L 067 af 25/03/1995 s. 0003 - 0004

KOMMISSIONENS FORORDNING (EF) Nr. 637/95 af 24. marts 1995 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved akten vedrørende Østrigs, Finlands og Sveriges tiltrædelse, særlig artikel 5, stk. 5, ogud fra følgende betragtninger:I Kommissionens forordning (EØF) nr. 3061/84 (2), senest ændret ved forordning (EF) nr. 3062/94 (3), er den 30. november i hver produktionsår fastsat som den seneste dato for indgivelse af dyrkningserklæringer; for produktionsåret 1994/95 har de franske olivendyrkere dog under hensyntagen til særlige forhold undtagelsesvis fået tilladelse til at indgive dyrkningserklæringer indtil den 15. januar 1995;i den spanske udgave af forordning (EF) nr. 2830/94 er den geografiske afgrænsning ikke anført; forordningen kunne derfor hos de spanske olivendyrkere skabe en berettiget forventning om, at ændringer med hensyn til deres dyrkningserklæringer kan indgives indtil den 15. januar 1995 i stedet for den 30. november 1994; under disse omstændigheder er det nødvendigt at indrømme de spanske olivendyrkere samme fristforlængelse som den, der gælder for de franske olivendyrkere; det er ligeledes nødvendigt at forlænge fristen for producentorganisationernes indgivelse af dyrkningserklæringer;ifølge Rådets forordning (EØF) nr. 2261/84 (4), senest ændret ved forordning (EF) nr. 636/95 (5), skal den faktiske olivenolieproduktion, der er berettiget til støtte, fastsættes efter produktionsårets udløb;i henhold til forordning (EØF) nr. 3061/84 skal de berørte medlemsstater med henblik på fastsættelsen af den faktiske produktion senest den 31. marts efter hvert produktionsår give Kommissionen meddelelse om den mængde, der er berettiget til støtte i hver medlemsstat;efter den ændring af forordning (EØF) nr. 2261/84, der blev foretaget ved forordning (EF) nr. 636/95, er fristen for fastsættelsen af den faktiske produktion blevet forlænget med to måneder; fristen for medlemsstaternes meddelelse af de nævnte oplysninger bør derfor forlænges;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -UDSTEDT FØLGENDE FORORDNING:Artikel 1 I forordning (EØF) nr. 3061/84 foretages følgende ændringer:1) Artikel 1, stk. 1, tredje afsnit, affattes således;»Dog indsendes de i første afsnit omhandlede dyrkningserklæringer vedrørende produktionsåret 1994/95 i Frankrig og Spanien senest den 15. januar 1995.«2) I artikel 4 indsættes følgende stykke:»Dog indsendes dyrkningserklæringerne for produktionsåret 1994/95 i Frankrig og Spanien senest den 28. februar.«3) I artikel 12a, stk. 3, ændres »den 31. marts« til »den 31. maj«.Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 24. marts 1995.På Kommissionens vegneFranz FISCHLERMedlem af Kommissionen(1) EFT nr. 172 af 30. 9. 1966, s. 3025/66.(2) EFT nr. L 288 af 1. 11. 1984, s. 52.(3) EFT nr. L 323 af 16. 12. 1994, s. 21.(4) EFT nr. L 208 af 3. 8. 1984, s. 3.(5) Se side 1 i denne Tidende.